IISRAELI MÄED
Tere tulemast taas saatesarja Iisraeli mäed palvereisile!
Käesolevas sarjas palvetame Samaaria juubeliaasta
ja Iisraeli põhjapoolsete hõimude ehk Efraimi naasmisega seotud asju.
Jeesus, ole meile tänagi teejuhiks!
Piiblis järgneb juubeliaasta sisemisele tervenemisele
ja oma maale naasmisele varemete ülesehitamise aeg.
Tegime juba prohvetliku naasmisreisi põhjamaalt
ja nüüd on aeg prohvetlikult vastu võtta maa,
mille Jumal on tõotanud anda oma rahvale.
Juubeliaastal pole vaja maa pärast võidelda.
Jumal ise tagastab selle neile, kellele see kuulub.
Seekord läheme palvetama Bayazidi mäele,
mis asub põhjapoolse riigi Iisraeli vana pealinna Samaaria lähedal
ja hakkame õnnistama Samaaria piirkonda.
Vestleme teel täpsemalt, millega sel etapil tegemist on.
Samaaria piirkond on aastatuhande vältel mitme võimu all olnud.
Kui maa Joosua ajal Iisraeli hõimude vahel jagati,
oli täna Samaariaks nimetatud ala
Efraimi, Manasse ja Benjamini hõimude territoorium.
Juba Psalmis 80 palutakse selle piirkonna taastamise pärast.
"Sina, Iisraeli karjane, võta kuulda!
Kes Joosepit juhid nagu lambaid,
kes istud keerubite peal, hakka kiirgama!
Ärata oma vägevus Efraimi, Benjamini ja Manasse ees
ning tule meid päästma!
Jumal, uuenda meie olukord ja lase paista oma pale,
siis oleme päästetud!" Ps 80:2-4
Kus me nüüd oleme, Mia?
Taamal nähtaval mäel
asus kunagi põhjapoolse riigi Iisraeli pealinn Samaaria.
Joosua ajal Iisraeli mägesid Samaariaks veel ei nimetatud.
Millal piirkond selle nime sai?
Nimi Samaaria anti sellele alale alles põhjapoolse riigi Iisraeli ajal.
Esmalt kandis Samaaria nime vaid Iisraeli pealinn.
Kuid peagi hakati seda Piiblis ka kogu piirkonna kohta kasutama.
Paikkonnast räägib Piibel siiski juba 1000 aastat enne Samaaria nime.
Terve Iisraeli ajalugu algab siitkandist,
sest just siia Aabraham esmalt saabuski.
Just nendel mägedel lubas Jumal selle maa tema järeltulijatele.
Kus me nüüd asume, Mia?
See tee kulgeb läbi väikeste palestiinlaste külade.
Selle küla nimi on Nisf Jubeil.
Mis juhtus Samaarias pärast põhjapoolse riigi Iisraeli pagendamist?
Iisraeli pagendamise järel toodi siia rahvast mujalt.
Nad segunesid siia allesjäänud iisraellastega.
Neist sai Jeesuse ajaltki tuttav segarahavas,
keda kutsuti samaarlasteks.
Jeesuse aja järel jätkus siin Samaarias roomlaste võim.
Rooma riik pöördus alates 3. saj kristlusse,
ja seda kristlikku ajajärku nimetatakse bütsantsi ajaks.
Ka siin Samaarias oli toona hulgaliselt kirikuid ja kloostreid.
Bütsantsi aeg lõppes, kui araablased siin 7. saj võimu haarasid,
peagi pärast islami tekkimist.
Siin on endiselt väike vähemus noid vanu kristlasi,
kuid enamik samaarlastest
sunniti alates 7. saj külade kaupa islamisse pöörduma
tollaste ISISe kommete kohaselt.
Kuhu me nüüd pöörame, Mia?
Pöörame siit teele, mis viib üles Bayazidi mäele.
Kas araablased on siin sellest peale valitsenud?
Ei ole.
Araablaste võim siin lõppes ristiretkedega 1000 aasta eest.
Kui ristiretked välja jätta,
on aga islami võim siin Samaarias jätkunud meie päevadeni välja.
Ristirüütlite järel tulid siin võimule esmalt Egiptuse mamelukid
ja seejärel Türgi osmanid.
Osmanite võim siin Samaarias aga lõppes 1. Maailmasõjaga
ja piirkond oli seejärel brittide võimu all kuni 1948. aastani.
Iisraeli iseseisvumise ajal
vallutas Samaaria brittide loodud Jordaania riik.
Jordaania võimu all oli piirkond 1967. aastani,
kui see siirdus Iisraeli kätte.
Iisrael aga ei tahtnud seda toona ametlikult annekteerida,
nii et Samaaria on olnud mingisuguses vahestaadiumis
viimased 50 aastat.
Jätame auto seekord siia
ja kõnnime palvetama teisele poole küngast.
Mis siin praegu toimub?
On huvitav,
et aastatuhande jooksul on siin mägedel muutunud valitsejad,
religioon ja keel, kuid külade kohad ja suguvõsad eriti mitte.
Ka paljud siin elavatest nn palestiinlaste suguvõsadest
on algupärased samaarlased,
ehk sedakaudu osaliselt põhjapoolse Iisraeli riigi järeltulijad.
Viimase paari aasta jooksul on toetus kahe riigi lahendusele vähenenud
ja ka ametlikus statistikas
toetab seda vaid alla poole siinsetest palestiinlastest.
Ka Iisraelis räägitakse peamiselt sellest,
kuidas seda ala Iisraeliga ühendada.
Jõudsime tänasesse palvepaika.
Mis koht see on, Jyrki?
Oleme siin Samaarias, keset endist Manasse hõimu valdust,
ja mäge, millel asume, kutsutakse araabia keeles Bayazidiks.
Üle mäe liigub tänapäeval Aabrahami tee,
mis on Samaaria ja Juuda kaudu kulgev matkarada.
Piibel räägib, kuidas Joosepi hõimud Efraim ja Manasse siia asetusid.
Joosua rääkis neile:
"Sina oled arvurikas rahvas ja sinul on suur jõud,
sul ärgu olgu üksainus liisuosa,
vaid sulle saagu mäestik;
see on küll metsane, aga raiu seda." Jos 17:17-18
Iidsetest mulletest näeb,
et piirkond olnud täiesti asustatud ja kultiveeritud.
Siit näeb ka põhjapoolse Iisraeli ehk Efraimi viimast pealinna Samaariat,
mida Jesaja kirjeldab järgmiselt:
"Häda Efraimi joomarite toredale kroonile
ja tema hiilgava ilu närtsinud õiele
künkal keset veinist roidunute lopsakat orgu!" Js 28:1
Ka põhjapoolse Iisraeli riigi viimane pealinn
asub Manasse hõimu maadel.
Umbes saja aasta eest Samaaria varemeis tehtud
kuningas Ahabiga seotud kaevetöödel
leiti mitusada kruusikildu, millest pooltel olid kirjutised.
Tekstid rääkisid täpselt,
mis piirkonnast ja mis külast kruus sinna toodud oli.
Piibel Manasse hõimu külasid ei loetle
Seepärast annavad Samaariast leitud kruusikillud huvitavat teavet
Manasse hõimu pärandmaast.
Manasse hõimust räägib Piibel nii:
"Liisuosa tuli ka Manasse suguharule,
sest ta oli Joosepi esmasündinu;
Maakirile, Manasse esmasündinule, Gileadi isale, sai Gilead ja Baasan,
sest ta oli sõjamees.
Teisedki Manasse lapsed said osa oma suguvõsade kaupa:
Abieseri lapsed, Heeleki lapsed, Asrieli lapsed, Sekemi lapsed,
Heeferi lapsed ja Semida lapsed;
need olid Joosepi poja Manasse lapsed,
mehed nende suguvõsade kaupa.
Aga Selofhadil,
kes oli Manasse poja Maakiri poja Gileadi poja Heeferi poeg,
ei olnud poegi, vaid olid ainult tütred; ja need olid tema tütarde nimed:
Mahla, Noa, Hogla, Milka ja Tirsa." Jos 17:1-3
Ahabi lossist leitud kruusikildudel olevate alade nimed
klapivad täpselt Manasse pojapoja Gileadi poegade nimedega.
Piirkondadest on puudu vaid Heeferi nimi,
kuid selle asemel on tema poja Selofhadi kahe tütre nimed.
Manasse hõimu kuuluvad suguvõsad elasid põhjapoolse Iisraeli riigi ajal
endiselt oma esiisade järgi nimetatud aladel.
Külad olid Manasse suguvõsas pärandina edasi liikunud
juba sadu aastaid.
Kruusikildudelt leiti kümme Manasse hõimule kuulunud küla nime
mida oli kerge paigutada Samaaria linna ümbrusse,
kuna nende nimed on säilinud peaaegu samal kujul.
Kaht neist on näha ka siit künkalt.
Ca 7 km Samaariast põhja poole asub manasselaste Geba,
tänase nimega Tseba.
Yazid, tänase nimega Yasid,
asub aga ca 9 km Samaaria linnast kirdes.
Mõlemad on täna palestiinlaste külad.
Täiesti iseasi on,
kui palju nende külade rahvast läks pagulusse
ja palju siia alles jäi.
Allesjäänud segunesid Assuri kuninga siia saadetud rahvaga
ja neid hakati samaarlasteks kutsuma.
Paljud siin täna elavatest palestiinlastest
on endiselt nood samaarlased,
kes sunniti islamisse pöörduma,
kui moslemid 7. saj algul Samaaria vallutasid.
Iisraeli rahvas ei teeninud seda maad kunagi välja,
vaid Jumal andis selle neile pärandiks.
Pärandi pärast pole vaja vaeva näha,
vaid lapsed saavad pärandi üksnes seetõttu, et nad on lapsed.
Ka Jumala lapsed saavad Jumala kuningriigi pärandiks.
Uus Testament räägib korduvalt pärandiosast,
mille Jumal oma lastele andnud on.
"Kristuses oleme ka meie saanud liisuosa
ettemääratult kõiges toimivat kavandamist mööda
tema tahtmise nõu järgi,
et me oleksime tema kirkuse kiituseks,
kes me varem oleme lootnud Kristusele." Ef 1:11-12
Pärandilootus on saadaval Kristuses.
Samamoodi nagu Joosua jagas iisraellastele pärandiosad,
jagab Jeesus Jumala rahvale Jumala kuningriigi pärandi.
Pärandi jaganud iisraellane Joosua oli ka ise üks pärandisaajaist.
Ka Jeesus on iisraellane,
kuid Tema jagab jumalariigi pärandi kogu maailmale
ja on samas ka üks pärandisaajaist.
"Kui me oleme aga lapsed, siis oleme ka pärijad,
nii Jumala pärijad kui Kristuse kaaspärijad;
ning kui me koos temaga kannatame,
siis meid ka koos temaga kirgastatakse." Rm 8:17
Oma pärandmaa saamine ja säilitamine oli kunagi ülitähtis,
kuna elatise hankimine põhines enamjaolt maaomandil.
Pärandmaa kaotanud olid väga viletsas seisus.
Lõpuks kaotas oma pärandmaa terve Iisrael,
sest nad ei austanud Teda, kes oli selle neile andnud.
Ka Jumala kuningriigi pärandi võib kaotada.
Paulus kirjutas just usklikele nii:
"Seda teadke kindlasti,
et ühelgi hoorajal ega kõlvatul ega ahnitsejal -
tähendab ebajumalateenreil -
ei ole pärandit Kristuse ja Jumala riigis." Ef 5:5
Iisraeli kümme põhjapoolset hõimu kaotasid oma pärandmaa,
kui Jumal nad siit maalt ca 3000 aasta eest pagendas.
Jumal oli siiski välja kuulutanud väga unikaalse maaomandi põhimõtte
mis kehtis, kui iisraellased haldasid neile Jumala poolt pärandatud maad.
"Ja pühitsege viiekümnendat aastat
ning kuulutage vabakslaskmist kõigile elanikele maal;
see olgu teile juubeliaastaks:
igaüks teist saab tagasi oma pärisosale
ja igaüks pöördub oma suguvõsa juurde." 3Mo 25:10
Nüüd käib Samaarias esimene juubeliaasta
pärast peaaegu 3000-aastast pausi.
Tänavu möödus Samaarias 50 aastat selle naasmisest Iisraeli võimu alla.
Juubeliaastaga on seega seotud võimas tõotus:
"Niisugusel juubeliaastal
peab igaüks saama tagasi oma pärisosale!" 3Mo 25:13
Juubeliaastal saavad Jumala antud pärandmaa kaotanud
selle tagasi.
Jesaja prohveteeris juubeliaasta vabastajast,
kes on Jeesus.
Tema vabastab oma rahva nii sisemiselt kui väliselt,
võttes vastu pärandi, mille Ta on oma rahvale lubanud.
"Issanda Jumala Vaim on minu peal, sest Issand on mind võidnud;
ta on mind läkitanud viima rõõmusõnumit alandlikele,
parandama neid, kel murtud süda,
kuulutama vabastust vangidele ja avama pimedate silmi,
kuulutama Issanda meelepärast aastat
ja meie Jumala kättemaksu päeva,
trööstima kõiki leinajaid,
andma Siioni leinajaile laubaehte tuha asemel,
rõõmuõli leinarüü asemel, ülistusrüü kustuva vaimu asemel,
et neid nimetataks 'Õigluse tammedeks',
'Issanda istanduseks', millega ta ennast ehib.
Nad ehitavad üles muistsed varemed,
taastavad esivanemate rüüstatud paigad
ja uuendavad hävitatud linnad,
mis põlvede jooksul on olnud laastatud." Js 61:1-4
Juubeliaasta on halastuse aeg kõigile,
kes on mingil moel Jumalalt saadud pärandi kaotanud.
See on võinud tähendada Jumala määratud kutsumist,
kuhu jäi sisenemata,
või Jumala pakutud vabadust sisemistest sidumistest,
mis jäi vastu võtmata.
Mis tahes see ka polnud,
nüüd on aeg naasta kaotatud pärandiosale.
Juubeliaasta lunastaja Jeesus tuli pakkuma tagasi kaotatud pärandit
nii Efraimile kui meilegi.
"Nõnda ütleb Issand:
Ma olen sind kuulnud hea meele ajal ja aidanud päästepäeval;
ma olen sind hoidnud ja pannud rahvale seaduseks,
(soome k: olen sind valmistanud ja teen sind lepingurahvaks)
taastama maad, jagama laastatud pärisosi,
ütlema vangistatuile: 'Minge välja!',
pimeduses olijaile: 'Tulge valguse kätte!'" Js 49:8-9
Haarame koos Efraimiga kinni juubeliaasta tõotustest selle kohta,
et Jeesus annab tagasi kaotatud pärandi.
"Seepärast ongi tema uue lepingu vahemees
selleks, et kutsutud - kui tema surm oli saanud lunastuseks
esimese lepingu aegsetest üleastumistest
saaksid kätte igavese pärandi tõotuse." Hb 9:15
"Kiidetud olgu Jumal, meie Issanda Jeesuse Kristuse Isa,
kes oma suurest halastusest on meid uuesti sünnitanud elavaks lootuseks
Jeesuse Kristuse ülestõusmise läbi surnuist,
kadumatu ja rüvetamatu ja närtsimatu pärandi saamiseks." 1Pe 1:3-4
"Temas olete ka teie sellest ajast peale,
mil te saite kuulda tõe sõna, oma pääste evangeeliumi;
ja kelles teiegi, saanud usklikuks,
olete kinnitatud tõotatud Püha Vaimu pitseriga;
selle Vaimu, kes on meie pärandi tagatis
omandi lunastamiseni - tema kirkuse kiituseks." Ef 1: 13-14
"Ma ei lakka tänamast teie eest, teid oma palvetes meenutades,
et meie Issanda Jeesuse Kristuse Jumal, kirkuse Isa,
teile annaks tarkuse ja ilmutuse Vaimu tema äratundmisel,
valgustades teie südame silmi,
et te teaksite, milline lootus on tema kutsumises,
milline on tema pärandi kirkuse rikkus pühade sees." Ef 1:17-18
Efraimi naasmine oma maale
on pilt Jeesuse tagasitulekust oma maale.
Seepärast on Efraimi naasmine ja Jeesuse naasmine
Piiblis teineteisega nii tihedalt seotud.
Juuda naasmine oma maale
on pilt Jumala ustavusest vana lepingu tõotustele.
Efraimi naasmisega täituvad uue lepingu tõotused.
Efraim ei saa isegi naasta vana lepingu alusel,
sest Moosese seadus keelab võtta tagasi naist,
kes on vahepeal teisele mehele kuulunud.
Jumal ise viitab Jeremija kaudu sellele Moosese käsuseaduse keelule.
"Kui mees saadab ära oma naise
ja see läheb tema juurest minema ning saab teisele mehele:
kas esimene tohib teda jälle tagasi võtta?
Kas pole nõnda, et maa saaks sellest roojaseks?
Sina oled teinud hooratööd paljude armatsejatega
ja tahad pöörduda tagasi minu juurde, ütleb Issand." Jr 3:1
Ometi kuulutab Jumal ise põhja- poolsele Iisraeli riigile peagi midagi,
mis on täiesti Moosese seaduse vastu.
Jeremija kaudu jätkab Jumal:
"Pöördu, taganeja Iisrael, ütleb Issand,
siis ma ei vaata teie peale enam süngel pilgul,
sest mina olen armuline, ütleb Issand, mina ei pea viha mitte igavesti.
Aga tunne oma süüd,
et sa oled üles astunud Issanda, oma Jumala vastu
ja oled iga halja puu all ajanud oma põlved laiali võõrastele.
Minu häält ei ole te mitte kuulnud, ütleb Issand.
Pöörduge ümber, taganenud lapsed, ütleb Issand,
sest mina olen võtnud teid oma valdusesse;
ja mina võtan teid: igast linnast ühe ja igast suguvõsast kaks
ning viin teid Siionisse!" Jr 3:12-14
See sillutab juba teed uuele lepingule,
mida Jumal veidi hiljem Jeremija raamatus lubab.
Efraimi naasmine toimub uue lepingu tõotuste alusel,
mis põhinevad täielikult Jeesuse Kolgatal toodud ohvril.
Nagu varem nägime,
tuleb pärand uues lepingus Jeesuse kaudu.
Jumal jätkab pärast Efraimi naasmise tõotust otse,
mis pärast seda juhtub.
"Sel ajal nimetatakse Jeruusalemma 'Issanda aujärjeks'
ja kõik rahvad kogunevad sinna, Issanda nime juurde Jeruusalemma;
ja nad ei käi enam oma kurja südame kanguse järgi.
Neil päevil läheb Juuda sugu Iisraeli soo juurde
ja nad tulevad üheskoos põhjamaalt maale,
mille mina olen andnud pärisosaks teie vanemaile." Jr 3:17-18
Oleme teinud prohvetlikult ühiselt põhjapoolsete hõimude tagasireisi
põhjamaalt siia Iisraeli mägedele.
Nüüd on aeg vaimus prohvetlikult vastu võtta
see Iisraeli pärandmaa, mille Jumal talle tõotanud on.
Kuulutame eestpalvetajatena koos:
"Võtame vastu põhjapoolsetele hõimudele
selle Jumala poolt neile antud pärandmaa.
Võtame selle vaimus oma valdusse ja hakkame seda õnnistama."
Õnnistame koos Saamaria piirkonda.
Räägime Jumala Sõna kohaselt head selle maa kohta
ja sellele maale.
"Mina annan selle teile pärandiks,
maa, mis piima ja mett voolab." 3Mo 20:24
"Maa, kuhu te lähete, et seda pärida, on mägine ja oruline maa,
mis joob vett taeva vihmast." 5Mo 11:11
"Aga teie, Iisraeli mäed,
ajate oma oksi ja kannate oma vilja mu Iisraeli rahvale,
sest nad on varsti tulemas." Hs 36:8
"Siis öeldakse:
'Laastatud maast on saanud otsekui Eedeni aed.
Ja varemeis olnud, purustatud ja mahakistud linnad
on kindlustatud ja asustatud." Hs 36:35
Järgmisel palvereisil läheme Abudi külla
ja palvetame Samaaria piirkonna kutsumise teostumise eest.
Valmistagem järgmist reisi juba palves ette!
Palvereisidel võib osaleda ka neid rahaliselt toetades.
TV7 Eesti kanalit saab toetada helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri